
112 DR 31.10.2019 

 

 

di Kemaman, kita ada di Melaka, kita ada di Negeri Sembilan, kita ada di Pengerang. 
PETRONAS sahaja ada tiga, Petron ada satu, Hengyuan Refinery ada satu. Jadi ini 
menjamin bekalan dalam negara.  

Jadi dalam soal kualiti minyak mereka ada standard spesifikasi antarabangsa, 
yang itu kementerian tidak akan encroach ataupun masuk dalam territory itu sebab fungsi 
KPDNHEP adalah kawal selia industri hiliran dari segi pelesenan dan penguatkuasaan.  

Oleh sebab itu, ditanya tadi oleh sahabat saya dari Pontian, saya sebut tadi 
kalau subsidi pukal saya sudah sebut kuantumnya. Kita ada pilihan tidak berbuat apa-
apa atau lakukan sesuatu. Kita pilih untuk lakukan sesuatu. Apa dia? Subsidi bersasar. 
Berapa ramai? Lapan juta. Berapa ramai yang telah kita kesan dan daftarkan? Tiga juta, 
lima juta belum lagi kita daftarkan daripada kategori non BSH yang baharu di umumkan 
beberapa minggu lepas oleh Yang Berhormat Menteri Kewangan dalam ucapannya. Apa 
yang sedang saya berkongsi sekarang ini adalah hasil daripada usaha yang hampir satu 
tahun dalam melakukan sesi libat urus. Itu soal penyeragaman dan reaksi saya terhadap 
soalan yang dibangkitkan. 

Tuan Yang di-Pertua, saya ingin berganjak kepada satu atau dua perkara lagi 
yang dibangkitkan oleh rakan-rakan saya daripada Ahli Yang Berhormat, sudah tentu 
topiknya tentang kos sara hidup. Mereka ingin tahu apakah langkah kerajaan dalam 
membantu meredakan atau melegakan beban kehidupan rakyat terhadap barangan ini. 
Saya sebutkan bahawa sudah tentu tindakan kementerian ada dalam skop bidang kuasa 
atau kawal selia kementerian.     

Pertama, kita masukkan beberapa barang keperluan asas sebagai barang 
kawalan. Dengan cara itu, kita boleh jamin bekalan dan kita boleh jamin harga kawalan 
itu dipatuhi supaya barangan asas ini seperti tepung, seperti minyak masak, seperti petrol 
bila kita letakkan sebagai barang kawalan, harganya tidak mendadak berlaku kenaikan. 
Macam sekarang semasa musim perayaan ini misalnya Tuan Yang di-Pertua, kita telah 
mengumumkan tentang Skim Kawalan Harga Musim Perayaan ini iaitu musim Deepavali 
ini. 

Setakat ini, setakat hari ini, sedang saya menyampaikan penggulungan ini, Skim 
harga musim Deepavali 2019, pegawai-pegawai penguat kuasa kementerian telah 
memeriksa 22,854 premis borong, pengedar dan runcit- 22,854 premis. Ada tak pegawai 
penguat kuasa kementerian dapati peniaga melanggar harga maksimum? Jawapannya 
ada. Berapa banyak? Empat kes. Berapa banyak premis kita periksa? Sebanyak 22,854. 
Kes pelanggaran harga maksimum? Empat, berlaku di peringkat mana? Runcit. Ada tak 
kesalahan lain? Ada, apa dia? Gagal guna tanda harga khas yang berwarna merah 
jambu. Berapa kes? Sebanyak 50 kes. Berapa pemeriksaan premis? 22,854. Tiada tanda 
harga langsung? Sebanyak 10, jadi jumlah 64 daripada 22,854 premis. Ada tidak kita 
kenakan kompaun? Ada. Berapa jumlahnya? Jumlah kompaun adalah 7,850. Ada tidak 
yang kita rampas? Ada, kita rampas lebih kurang barangan bernilai RM5,215.  

Bermaksud, apabila kita laksanakan Skim Harga Maksimum, kepatuhan itu 
tinggi di kalangan peniaga dan pengguna akan lebih dilindungi, namun keadaan ini tidak 
boleh berlaku hanya pada Skim Kawalan Harga Musim Perayaan. Oleh sebab kita ada 
berapa sahaja musim perayaan. 

Tuan Shaharizukirnain bin Abd Kadir [Setiu]: Yang Berhormat Menteri, Setiu 
minta laluan.  

Tuan Yang di-Pertua: Sila Yang Berhormat Setiu. 

Tuan Shaharizukirnain bin Abd Kadir [Setiu]: Yang Berhormat Menteri, 
sering kali pengguna ditipu dengan harga barang, list harga yang diletakkan itu 
merupakan harga lama sudah. Sedangkan harga yang dibeli semasa itu bukan berdasar 
kepada tanda harga yang diletakkan. Apa pandangan Yang Berhormat Menteri? 

Datuk Seri Saifudin Nasution bin Ismail: Saya akui kes-kes seperti itu ada 
berlaku oleh sebab itulah kementerian menyediakan sembilan saluran aduan. Kalau ada 
sahaja di kalangan rakyat kita menemui kes-kes seumpama itu, langkah yang paling baik 
adalah segera membuat aduan kerana bahagian penguat kuasa kementerian, piagam 
pelanggan kami adalah tindakan dalam tempoh 24 jam. Dia akan sampai. Dia sebut 
sahaja, bagi maklumat tepat di mana premis itu? Apa kesnya? Ambil gambar sedikit 
Whatsapp terus ke kementerian. Kita ada satu nombor Whatsapp. 

Oleh sebab itu setiap bulan, kita menerima purata 2,500 aduan pengguna setiap 
bulan. Top sekali aduan harga barang. Dalam aduan harga barang itu pula yang paling 
top sekali adalah harga makanan dan minuman. Itu paling tinggi.  



di Kemaman, kita ada di Melaka, kita ada di Negeri Sembilan, kita ada di Pengerang. PETRONAS sahaja ada tiga, Petron ada satu, Hengyuan Refinery ada satu. Jadi ini menjamin bekalan dalam negara. Jadi dalam soal kualiti minyak mereka ada standard spesifikasi antarabangsa, yang itu kementerian tidak akan encroach ataupun masuk dalam territory itu sebab fungsi KPDNHEP adalah kawal selia industri hiliran dari segi pelesenan dan penguatkuasaan. Oleh sebab itu, ditanya tadi oleh sahabat saya dari Pontian, saya sebut tadi kalau subsidi pukal saya sudah sebut kuantumnya. Kita ada pilihan tidak berbuat apa- apa atau lakukan sesuatu. Kita pilih untuk lakukan sesuatu. Apa dia? Subsidi bersasar. Berapa ramai? Lapan juta. Berapa ramai yang telah kita kesan dan daftarkan? Tiga juta, lima juta belum lagi kita daftarkan daripada kategori non BSH yang baharu di umumkan beberapa minggu lepas oleh Yang Berhormat Menteri Kewangan dalam ucapannya. Apa yang sedang saya berkongsi sekarang ini adalah hasil daripada usaha yang hampir satu tahun dalam melakukan sesi libat urus. Itu soal penyeragaman dan reaksi saya terhadap soalan yang dibangkitkan. Tuan Yang di-Pertua, saya ingin berganjak kepada satu atau dua perkara lagi yang dibangkitkan oleh rakan-rakan saya daripada Ahli Yang Berhormat, sudah tentu topiknya tentang kos sara hidup. Mereka ingin tahu apakah langkah kerajaan dalam membantu meredakan atau melegakan beban kehidupan rakyat terhadap barangan ini. Saya sebutkan bahawa sudah tentu tindakan kementerian ada dalam skop bidang kuasa atau kawal selia kementerian. Pertama, kita masukkan beberapa barang keperluan asas sebagai barang kawalan. Dengan cara itu, kita boleh jamin bekalan dan kita boleh jamin harga kawalan itu dipatuhi supaya barangan asas ini seperti tepung, seperti minyak masak, seperti petrol bila kita letakkan sebagai barang kawalan, harganya tidak mendadak berlaku kenaikan. Macam sekarang semasa musim perayaan ini misalnya Tuan Yang di-Pertua, kita telah mengumumkan tentang Skim Kawalan Harga Musim Perayaan ini iaitu musim Deepavali ini. Setakat ini, setakat hari ini, sedang saya menyampaikan penggulungan ini, Skim harga musim Deepavali 2019, pegawai-pegawai penguat kuasa kementerian telah memeriksa 22,854 premis borong, pengedar dan runcit- 22,854 premis. Ada tak pegawai penguat kuasa kementerian dapati peniaga melanggar harga maksimum? Jawapannya ada. Berapa banyak? Empat kes. Berapa banyak premis kita periksa? Sebanyak 22,854. Kes pelanggaran harga maksimum? Empat, berlaku di peringkat mana? Runcit. Ada tak kesalahan lain? Ada, apa dia? Gagal guna tanda harga khas yang berwarna merah jambu. Berapa kes? Sebanyak 50 kes. Berapa pemeriksaan premis? 22,854. Tiada tanda harga langsung? Sebanyak 10, jadi jumlah 64 daripada 22,854 premis. Ada tidak kita kenakan kompaun? Ada. Berapa jumlahnya? Jumlah kompaun adalah 7,850. Ada tidak yang kita rampas? Ada, kita rampas lebih kurang barangan bernilai RM5,215. Bermaksud, apabila kita laksanakan Skim Harga Maksimum, kepatuhan itu tinggi di kalangan peniaga dan pengguna akan lebih dilindungi, namun keadaan ini tidak boleh berlaku hanya pada Skim Kawalan Harga Musim Perayaan. Oleh sebab kita ada berapa sahaja musim perayaan. Tuan Shaharizukirnain bin Abd Kadir [Setiu]: Yang Berhormat Menteri, Setiu minta laluan. Tuan Yang di-Pertua: Sila Yang Berhormat Setiu. Tuan Shaharizukirnain bin Abd Kadir [Setiu]: Yang Berhormat Menteri, sering kali pengguna ditipu dengan harga barang, list harga yang diletakkan itu merupakan harga lama sudah. Sedangkan harga yang dibeli semasa itu bukan berdasar kepada tanda harga yang diletakkan. Apa pandangan Yang Berhormat Menteri?. Datuk Seri Saifudin Nasution bin Ismail: Saya akui kes-kes seperti itu ada berlaku oleh sebab itulah kementerian menyediakan sembilan saluran aduan. Kalau ada sahaja di kalangan rakyat kita menemui kes-kes seumpama itu, langkah yang paling baik adalah segera membuat aduan kerana bahagian penguat kuasa kementerian, piagam pelanggan kami adalah tindakan dalam tempoh 24 jam. Dia akan sampai. Dia sebut sahaja, bagi maklumat tepat di mana premis itu? Apa kesnya? Ambil gambar sedikit Whatsapp terus ke kementerian. Kita ada satu nombor Whatsapp. Oleh sebab itu setiap bulan, kita menerima purata 2,500 aduan pengguna setiap bulan. Top sekali aduan harga barang. Dalam aduan harga barang itu pula yang paling top sekali adalah harga makanan dan minuman. Itu paling tinggi.